**POVZETEK : SLOVENCI V 19. STOLETJU**

**1**. V prvi polovici 19. stoletja so Slovenci živeli v Avstrijskem cesarstvu. Za to obdobje je značilno kulturno delovanje predvsem slovenskih izobražencev, ki so spodbujali ***razvoj slovenskega jezika in kulture***. Najpomembnejša predstavnika sta ***France Prešeren kot največji slovenski pesnik tega obdobja*** (***spomni se*** ***Zdravljic***e) ter ***Janez Bleiweis, ki je bil urednik Kmetijskih in rokodelskih novic*** (***slovenski časopis).***

**2**.V času marčne revolucije leta 1848 je bil ***z zemljiško odvezo*** v Avstrijskem cesarstvu ***ukinjen fevdalizem***. Kmet je postal svoboden, dobil je zemljo v last, vendar je zanjo moral plačati odškodnino.

**3**. V revoluciji v letu 1848 se je okrepilo tudi narodno gibanje med Slovenci. Nastal je prvi ***slovenski politični*** ***program*** z imenom ***Zedinjen Slovenija.*** V programu so Slovenci ***zahtevali uvedbo slovenskega jezika v urade in šole, združitev vseh slovenskih dežel v skupno upravno enoto znotraj Avstrijskega cesarstva ter lasten parlament***.

**4. Od leta 1867 dalje so živeli Slovenci v Avstro- Ogrski monarhiji**. Uveden je bil ***dualizem – dvojna monarhija***, kar pomeni, da sta se dve samostojni državi povezali v eno. Avstrija in Ogrska sta imeli vsak svoj državni zbor, obema deloma monarhije je bil skupen vladar, vojska, finance in zunanja politika. Slovenske dežele so bile del avstrijskega dela monarhije.

****5.** Za čas druge polovice 19. stoletja je bilo značilno, da se je ***okrepilo narodno gibanje*** med Slovenci. Pomembno vlogo pri tem so imeli ***tabori in čitalnice.***

***ČITALNICE*** so ustanavljali v trgih in mestih. Člani čitalnic so v njih organizirali različne kulturne prireditve, ki so potekale v slovenskem jeziku. Udeleževali so se jih v glavnem meščani.

***TABORI*** so bili velika ljudska zborovanja na prostem. Udeleževali so se jih predvsem kmetje in meščani manjših mest. Slovenski politiki so na teh zborovanjih zahtevali uresničitev političnih zahtev zapisani v političnem programu Zedinjena Slovenija. Dunajska vlada je prepovedala njihovo organizacijo, ker je šlo za politično delovanje.